فیتیله وئرلیشینده تۆرکلره قارشی ایهانت

۱۳۹۴-جۆ ایلی قیروو (آبان) آیی‌نین ۱۵-جی گۆنونده، فیتیله وئرلیشینده کی بیر آشاغیلاییجی تئاتردا، آذربایجان تۆرکلری آغیر شکلیده تحقیر اوْلوندولار"کلیپ توهین برنامه فیتیله به مردم آذربایجان". 
 ایهانتین آچیقلاماسی 
ماجرا بیر هوتلده باش وئریر. بۇ تئاتردا، بیر تۆرک آتا و قیرمیزی کؤینک گئیمیش اوْلان اوْغلو هوتلی، فارس و تورک دیللرینده اعتیراض ائده‌رک ترک ائتمک ایسته‌ییرلر، هوتلین مۆدورو اوْنلارا یالواراراق بیزیم هوتلدن گئتمه‌یین دئمک‌له، اوْنلاردان راضی اوْلمامادیقلاری و راحاتسیزلیقلاری‌نین نَدَنینی سوْروشور. آتا و اوغلان «سیزین هوتلینیز چوْخ پیس قوْخودوغو اۆچون بۇردا قالماق اوْلمور» دئییرلر. هتلین مۆدورو (فارس اوْلدوغو اۆچون) چتینلیکله تۆرک دیلینده دانیشاراق، چوْخلو سوْرغو سوْروشاندان سوْنرا، تۆرک اوْغلان دیشی‌نی دیش فیرچاسی ایله یوْخ، بلکه تۇالت فیرچاسی ایله میسواکلاماغینی باشا دۆشور.

 ایهانته قارشی اعتیراضلار 
بۇ ایهانتلی وئریلیش یاییملاناندان سوْنرا، توْپلومسال (اجتماعی) شبکه‌لرده تۆرکلر و باشقا مدنی چالیشقانلار بۇ ایهانته گئنیش صورتده اعتیراض گؤستردیلر. اعتیراضچیلارین نظری اساسیندا بۇ تحقیر ۱۳۸۵-جی ایلینده‌کی سۇسک کاریکاتوروندان دا داها آغیر تحقیر و توْهین ساییلیر. اعتیراضلار اساسیندا ۴۸ ساعات ایچینده آذربایجان-ین آدلیم شخصلری ، مدنی قوروملار، اۇستاندارلاری و میلّت وکیللری‌نین چوْخو، عکس العمل گؤستریب فیتیله‌ده گئدن تحقیری محکوم ائتدیلر"استاندار آذربایجان غربی از برنامه فیتیله شبکه دو انتقاد کرد""نامه استاندار زنجان به رئیس صدا و سیما در خصوص برنامه طنز شبکه دوم سیما" 
اعتراضلارین خبرلری گئنیش یاییلماقلا، وئرلیشی حاضیرلایان و یؤنتمنی اؤزو عۆذر ایسته‌دیلر. رادیو و تلویزیون قۇرومودا رسمی بیر بیانیه‌ده، آذربایجان خالقیندان عۆذور ایسته‌یه‌رک، او وئریلیشده‌کی تئاتری سهوی بیلسه ده فیتیله وئریلیشی‌نین هله‌لیک دایاندیریلماسی، وئریلیش سوروملولار توبیخ اوْلونمالاری، و ایکینجی کانالیندا یاییم(پخش) مۆدورونون جانشینی‌نین ایخراج اۆلماسینی سؤیله‌دی. بۇ عکس العمللره رغماً، سایتلار و توْپلومسال (اجتماعی) شبکه‌لرده یاییملانان نظرلر و یازیلار بۇ تئاترین مؤحتواسینی سهوی بیلمه‌ییرلر و اعتیراضا داوام ائدیرلر. رادیو تلویزیون قۇرومونون باشقان یاردیمچی‌سی، کانال ایکی‌نین گئجه ساعات اوْن خبرینده جانلی یاییمدا عۆذر ایسته‌ییب دئدی: 
فیتیله‌نین تۆرکلره قارشی گؤستردیگی آشاغیلاما، آذربایجان جومهوریتی و تۆرکیه مئدیالاریندا دا یاییملانیبدیر."İran televiziyası türkləri təhqir etdi Veriliş bağlandı""iran kanalında türklere hakaret"

 فیتیله وئرلیشین ایهانتینه قارشی مدنی تظاهراتلار 
همین ایهانته قارشی اوْلاراق ۱۳۹۴-جۆ ایلین قیروو آیی‌نین ۱۸-جی گۆنونده تبریز، اورمیه، اردبیل، زنجان، ماراغا، سولدوز، تهران، خیاو و... دینج و مدنی تظاهورات کئچیریلدی. بعضی شهرلرین تظاهوراتلاری اینتیظامی قۆوّه‌لرین مۆداخیله‌سینه گؤره، شیدّت و چاتیشما باش وئریب، توْپلومسال شبکه‌لرده یارالانان اعتیراضچیلارین گؤرونتولری پایلاشماقلا بیرلیکده اۇلوسلار آراسی سایتلار و خبر آژانسلاریندا دا بۇ خبرلر یاییلمیشدیر."İran'da Azeriler ırkçılığa karşı ayakta""Iran's ethnic Azeris protest slur on TV program""Iran's Azeris protest over offensive TV show"

 قایناقلار 

بؤلمه:آذربایجان تاریخی
بؤلمه:عیرقچیلیک
بؤلمه:تلویزیون وئرلیشلری